### 11.    Beslutning om anlægsbevilling til vejafvandning i 2021

**Åbent**

Sagsnr.: 326-2020-82765       J.nr.: 05.01.13           Dokumentnr.:
326-2020-363768

**Sagstype**

Beslutning.

**Resume og sagens baggrund**

På investeringsoversigten for 2021 er der afsat et
rådighedsbeløb på 1,11 mio. kr. til vejafvandingsprojekter. Der søges om
anlægsbevilling til det samlede rådighedsbeløb på 1,11 mio. kr. til
vejafvandingsprojekter i 2021.

**Indstillinger**

Direktøren indstiller, at der gives en anlægsbevilling på i alt
1,11 mio. kr. finansieret af rådighedsbeløbet til vejafvandingsprojekter i
2021.

**Behandling**

Teknik- og Miljøudvalget, Økonomiudvalget og
Kommunalbestyrelsen.

**Sagsfremstilling**

På investeringsoversigten for 2021 er der afsat et rådighedsbeløb
på i alt 1,11 mio. kr. til vejafvandingsprojekter. Der søges om anlægsbevilling
til fortsat arbejde med vejafvandingsprojekter i form af renovering af
gennemgående dræn under veje, grøfter, regnvandsledninger, stikledninger og
vejbrønde i forbindelse med eksisterende veje, hvor der er vejafvandings- og
stabilitetsproblemer af forskellig art.

I den forudgående periode er der gennemført en lang række
fortrinsvis mindre, men også enkelte større projekter, baseret på
indberetninger og planlagte opgaver. Dataregistrering vedrørende kommunens
vejafvandingssystem er udført i begrænset grad.

I 2021 forventes der fortsat forbedret vejafvanding på en
række nye projekter blandt andet kommunens vejgrøfter, og der bør fortsat
sættes fokus på arbejde med dataregistrering vedrørende kommunens
vejafvandingssystem.

**Økonomiske konsekvenser**

Der er afsat et rådighedsbeløb på i alt 1,11 mio. kr. i 2021
til vejafvandingsprojekter. Det bemærkes, at restrådighedsbeløbet herefter
udgør 0 kr.

[adresse] bemærkninger er indarbejdet i sagen.

**Teknik- og Miljøudvalgets møde
den 7. januar 2021:**

Anbefales.

**Økonomiudvalgets møde den 20.
januar 2021:**

Anbefales.